Upplesarar av bíbliusøgu til sunnudagsskúlan Í 2018 varð sunnudagsskúlin fyri føroysk børn í Aalborg endurstovnaður av eldhugaðum sjálvbodnum foreldrum í føroyingafelagnum. Sunnudagsskúlin fekk ótrúliga móttøku, og aðruhvørja viku hittust nógv spent børn við foreldrum til bíbliusøgu, song, spøl og kreativitet og ein drekkamunn aftaná í hølum felagsins. Nú sóknast stigtakararnir handan sunnudagsskúlan eftir fleiri sjálvbodnum, sum ynskja at gleða føroysku børnini í Aalborg við bíbliusøgu og sangi. Sunnudagsskúlin er tvær ferð um mánaðin í ólíka viku frá kl. 11.00-12.00. Áhugaði kunnu seta seg í samband við Jón Sigurð á email: jheine18 @ student. aau. dk